ໄຊຊະນະ ຂອງພັກຝ່າຍຄ້ານ ມຽນມາ ຍັງໄດ້ຄອບງຳ ໄປເຖິງ ການເມືອງທີ່ເປັນເອກະລັກ ຂອງຊົນເຜົ່າ
ໃນປີ 2010 ພັກ CNDP ໄດ້ຊະນະ 9 ບ່ອນນັ່ງ ໃນການເລືອກຕັ້ງແຫ່ງຊາດ ແລະ ໃນເດືອນແລ້ວນີ້ ພວກເຂົາເຈົ້າໄດ້ ເສຍໝົດທຸກບ່ອນນັ່ງ ​ໃຫ້​ແກ່ພັກ NLD.
ພັກຝ່າຍຄ້ານສັນນິບາດແຫ່ງຊາດເພື່ອປະຊາທິປະໄຕຂອງ ມຽນ ມາ ຫລື NDL ໄດ້ຮັບໄຊຊະນະຢ່າງຖ້ວມລົ້ນ ໃນການປ່ອນບັດເມື່ອ ເດືອນແລ້ວນີ້, ເຊິ່ງເປັນການເອົາຊະນະພັກລັດຖະບານ ທີ່ໄດ້ຮັບການ ໜຸນຫລັງຈາກພວກທະຫານ ແຕ່ກົງກັນຂ້າມກັບຄວາມຄາດ ໝາຍຂອງປະຊາຊົນຫຼາຍຄົນ ພັກການເມືອງຂອງທ່ານນາງ ອອງ ຊານ ຊູຈີ ຍັງ ໄດ້ຄອບງຳ ຢູ່ໃນຫລາຍໆເຂດຂອງປະເທດເຊິ່ງເປັນ ບ່ອນທີ່ຫຼາຍພັກການເມືອງໃນທ້ອງຖິ່ນເຄີຍໄດ້ຮັບການສະໜັບສະໜຸນມາເປັນເວລາດົນນານ ຈາກຜູ້ມີສິດປ່ອນບັດ ອີງ ຕາມພື້ນຖານ ຄວາມເປັນເອກະລັກທາງດ້ານຊົນຊາດຊົນເຜົ່າ Daniel de Carteret ແລະ Simon Lewis ມີລາຍງານ ສຳລັບ ວີໂອເອ ຈາກ ເມືອງ Hakha ເຊິ່ງ ພຸດທະສອນ ຈະນຳລາຍ ລະອຽດມາສະເໜີ ທ່ານ ໃນລັດ Chin ທີ່ເຂດພູເຂົາຫ່າງໄກສອກຫຼີກຂອງ ມຽນມາ, ປະຊາຊົນເຄົາລົບນັບຖືສາສະໜາ, ມີພາສາປາກເວົ້າ ແລະ ວັດທະ ນະທຳຈາກ ແຕກຕ່າງໄປຈາກຊົນເຜົ່າພື້ນເມືອງສ່ວນໃຫຍ່ ໃນເຂດທົ່ງພຽງຂອງມຽນມາ ໃນການເລືອກຕັ້ງຂອງເດືອນທີ່ຜ່ານມາ, ບັນດາພັກການເມືອງ ຊົນເຜົ່າທ້ອງຖິ່ນແມ່ນຄາດວ່າຈະໄດ້ຮັບໄຊຊະນະ ແຕ່ວ່າຄຳຮຽກຮ້ອງເພື່ອໃຫ້ມີການປ່ຽນ ແປງຂອງທ່ານນາງ ອອງ ຊານ ຊູຈີ ໄດ້ສະທ້ອນມາເຖິງແມ່ນແຕ່ໃນເຂດພູເຂົາດັ່ງກ່າວນີ້ ໃນປີ 2010, ພັກປະຊາທິປະໄຕແຫ່ງຊາດ Chin ຫຼື CNDP ໄດ້ຊະນະ 9 ບ່ອນນັ່ງໃນການ ເລືອກຕັ້ງແຫ່ງຊາດ ໃນເດືອນແລ້ວນີ້, ພວກເຂົາເຈົ້າໄດ້ເສຍໝົດທຸກບ່ອນນັ່ງໃຫ້ແກ່ພັກສັນນິ ບາດແຫ່ງຊາດ ເພື່ອປະຊາທິປະໄຕ ຜູ້ລົງແຂ່ງຂັນຂອງພັກ CNDP ທ່ານ Siang Mang ໄດ້ ກ່າວວ່າ ບັນດາຜູ້ລົງຄະແນນສຽງໃນທ້ອງຖິ່ນເຊື່ອວ່າ ມີພຽງແຕ່ພັກ NLD ເທົ່ານັ້ນທີ່ສາມາດ ເຮັດໃຫ້ການປົກຄອງປະເທດໂດຍທະຫານ ຫຼາຍທົດສະວັດສິ້ນສຸດລົງໄດ້ ເຊິ່ງພວກເຂົາເຈົ້າ ບໍ່ໄດ້ເອົາໃຈໃສ່ຕໍ່ຄວາມປາຖະໜາຂອງຊົນເຜົ່າກຸ່ມນ້ອຍເລີຍ ທ່ານ Siang Mang ກ່າວວ່າ ນັກສິນລະປິນ ແລະ ນັກຖ່າຍທຳຮູບເງົາໃນທ້ອງຖິ່ນ ທ່ານນາງ Anna Biak Tha Mawi ກ່າວ ວ່າ ສຳລັບການເລືອກຕັ້ງຄັ້ງນີ້, ປະຊາຊົນຊາວ Chin ໄດ້ມອງຂ້າມເອກະລັກດ້ານການເມືອງ ເພື່ອເຂົ້າຮ່ວມໃນການປ່ຽນແປງປະເທດ ທ່ານນາງ Anna Biak Tha Mawi ກ່າວວ່າ ໃນພາກເໜືອສຸດຂອງລັດ, ພັກການເມືອງໜຶ່ງແມ່ນເປັນທີ່ຍົກເວັ້ນສຳ ລັບສິ່ງທີ່ກ່າວມານີ້ ສະ ພາເພື່ອປະຊາທິປະໄຕ Zomi ໄດ້ຊະນະ 4 ບ່ອນນັ່ງໃນລະດັບປະເທດ, ຕ້ອງຂອບໃຈໃນພາກ ສ່ວນການເປັນພັນ ທະມິດ ທີ່ບໍ່ເປັນທາງການກັບພັກ NLD ບາງຄົນ, ເຊັ່ນຜູ້ລົງແຂ່ງຂັນ ຂອງພັກສັນນິບາດເພື່ອປະຊາທິປະໄຕ ຊາວ Chin ທ່ານ Sui Sang ເຊິ່ງບໍ່ໄດ້ຮັບໄຊຊະນະໃນການແຂ່ງ ຂັນ ໄດ້ໂຕ້ຖຽງວ່າ ມັນມີພັກການເມືອງ Chin ຢູ່ ໃນບັດຄະແນນສຽງຫຼາຍໂພດ, ເຮັດໃຫ້ຄວາມຫວັງຂອງພັກການເມືອງທ້ອງຖິ່ນ ທີ່ຈະໄດ້ຮັບ ບ່ອນນັ່ງໃນລະບົບການແຂ່ງຂັນເຂົ້າເສັ້ນໄຊ ຜູ້ທຳອິດຂອງ ມຽນມາ ໄດ້ຖືກຕັດໜ້ອຍລົງ ທ່ານ Sui Sang ໄດ້ກ່າວວ່າ ດັ່ງກັບໃນເຂດຊົນເຜົ່າອື່ນໆໃນ ມຽນມາ, ປະຊາຊົນທ້ອງຖິ່ນ ຈະຕິດ ຕາມຢ່າງໃກ້ຊິດເພື່ອເບິ່ງ ວ່າພັກ NLD ຈະເປັນຕົວແທນໃຫ້ແກ່ພວກເຂົາເຈົ້າຢ່າງແທ້ຈິງຫລືບໍ່